
Cynllunio’r Cwricwlwm

1. Y cynllun gwers (1 awr / 45 munud) (Nifer o eiriau – Cyfwerth i 1000)

Nodau / 
Bwriadau dysgu: 
	· I allu adio dau rif efo’i gilydd, er mwyn dod o hyd i’r ateb cywir.
	


Meini prawf llwyddiant:
	· Gofyn cwestiynau cyson o ran sut wnaeth y plentyn dod o hyd i’r ateb chawsom.
· Defnyddio numicon neu eu bysedd i wirio eu hatebion.
	


Ateb anghenion y dysgwyr:
	· Bydd y tasgau ar dri lefel gwahanol o ran medru gwahaniaethu’r dosbarth trwy sgil.
· Bydd LSA ar gael i sicrhau cymorth i’r plant efo anghenion dysgu ychwanegol.

	Tasgau cyflwyniad / Diweddglo
(10 munud / 10 munud)
	Prif weithgareddau
(30 – 40 munud)
	
Adnoddau / Geirfa allweddol
	
Asesu ar gyfer dysgu (cyfleuoedd a’r strategaethau a ddefnyddiwyd)

	Cyflwyniad
· Cyn darllen y stori, bydd lluniau fflach i fyny ar y bwrdd gwyn digidol o gymeriadau’r llyfr, a bydd disgwyl i’r plant gweiddi allan beth syth ar y sgrin. Trwy wneud hyn, bydd yr eirfa allweddol yn cael ei drosglwyddo iddynt cynllaw.
· Nesaf byddaf yn darllen y stori iddynt, gan adael i’r plant ar adegau, dweud allan beth yw’r cymeriad ar y dudalen.
	Tasg ffocws (athro / athrawes)  
(Bydd atebion tasgau pob lefel yn cael ei thrafod fel grŵp, gyda’u cyfoedion a’r athro).

Lefel is = defnyddio dau gerdyn gyda nifer gwahanol o ddau grŵp o anifeiliaid arnynt, i adio i fyny cyfanswm o un grŵp o anifeiliaid gwahanol. Bydd yr adio dim ond i
fyny at deg, ar gyfer y plant ar y lefel sgil yma.

Lefel canolog = defnyddio dau gerdyn efo un llun o’r anifail arno a rhif o’r nifer, i adio i fyny cyfanswm o un grŵp o anifeiliaid gwahanol. Medr yr adio i fyny bod at ddau ddeg ar gyfer y plant yn y lefel sgil grŵp yma.

Lefel uwch = defnyddio dau gerdyn efo un llun o’r anifail arno a rhif o’r nifer, i adio i fyny cyfanswm o un grŵp o anifeiliaid gwahanol. Medr yr adio i fyny bod at ddau ddeg ac uwch ar gyfer y plant yn y lefel sgil grŵp yma.
	Geirfa allweddol
· Hen ddynes
· Be na bw!
· Iâr
· Gwr
· Gafr
· Hwch / mochyn
· Buwch


Adnoddau
· Bwrdd gwyn digidol
· Numicon
· Cerdiau efo lluniau o niferoedd o anifeiliaid fferm arnynt
· Cerdiau efo un llun arnynt o anifail fferm arnynt, gyda rhif y nifer ohonynt ar ei bwys
· Tuff tray efo gwellt arno, gyda niferoedd gwahanol o’r anifeiliaid a chymeriadau'r llyfr ynddo
· Ipads (gyda app ar Hwb wedi’i lawr llwytho arno, sy’n medru’r plant cofnodi  ar ffurf tally chart,  nifer pob anifail a chymeriad gwahanol maent yn darganfod o fewn y gwellt
· Pedwar bocs gwahanol gyda nifer o luniau ynddo (maent stamp post), 
wedi’u chategoreiddio i bedwar anifail fferm wahanol.
· Glud
· Taflennu gwaith gyda siart graff arno, lle bydd ar y rhan gwaelod, un llun o’r anifeiliaid penodol a rhif niferoedd nhw ar ei bwys. 
· Clai
· Adnoddau fferm ar gyfer creu’r ardal fferm
· Bocs teganau o anifeiliaid fferm, doliau, a thai gwahanol fel yn y llyfr.
· Tri bocs efo labelai arnynt
· Enwau'r plant i gyd ar ddarnau gwahanol o bapur
	· Amser egwyl, amser cinio a pan fydd y plant yn mynd adref, byddent yn medru rhoi ei henwai o fewn tri bocs gwahanol, o ran ymateb i’r cwestiwn, ar ba lefel maent yn hyderus efo’r dasg. Bydd y tri bocs gyda’r labelai o:

1.	Hyderus
2.	Ddim yn siŵr
3.	Anhyderus

· Cwestiynu cyson i sicrhau bod y plant yn deall y tasgau, a bod nhw’n deall bwriad y wers. Bydd cwestiynu yn gwneud yr athro yn ymwybodol, pa unigolion sydd angen cymorth ychwanegol.

	
	Tasg annibynnol (LSA ar gael)
Tasg 1 = Sicrhau tuff tray efo gwellt arno, gyda niferoedd gwahanol o’r anifeiliaid a chymeriadau'r llyfr ynddo, er mwyn i’r plant allu chwilio amdanynt i gyd yn y gwellt, a chofnodi  ar ffurf tally chart ar app hwb, nifer pob anifail a chymeriad gwahanol maent yn darganfod.

Tasg 2 = O fewn pedwar bocs gwahanol, bydd nifer o luniau o bedwar math o anifail o fewn y llyfr (maent stamp post), wedi eu categoreiddio. Bydd taflen waith i’r plant lenwi o graff, lle bydd un llun o anifail a rhif nifer ar ei bwys, i’r plentyn yna cael gludo i lawr y nifer cywir o e.e. lluniau bach o fuwch, ar y graff yn gywir.

	
	

	Diweddglo
· Holi'r plant beth maent wedi dysgu yn ystod y wers.
· Defnyddio bodiau nhw lan neu lawr (gyda’u llygaid ar gau), i gyfiawnhau os ydynt yn teimlo’n hyderus wrth adio rhifau.
	Darpariaeth parhaus (ardaloedd)
· Bwrdd efo clai arno, er mwyn i’r plant medru creu cymeriadau’r llyfr.
· Ardal fferm gyda bocs teganau o anifeiliaid fferm, doliau, a thai gwahanol fel yn y llyfr.
	
	

	Ymdriniaeth o’r cwricwlwm (ystod a sgiliau)
· Bydd y tasgau i gyd yn sicrhau bod sgiliau trawsgwricwlaidd yn cael ei ddatblygu, yn fanylach, bydd y tasgau rhifedd, trafodaethau llythrennedd a chofnodi digidol, yn sicrhau hynny.
· O ran sicrhau annibyniaeth, bydd y blociau numicon yn sicrhau bod y plant efo meini prawf llwyddiant ei hun, er mwyn iddynt allu hunan asesu.
· Ar ben hynny, bydd y tasgau annibynnol a darpariaeth barhaus, yn sicrhau bod gofynion o ryddhad a chreadigrwydd y cwricwlwm, yn cael ei chwrdd.

	Llythrennedd (FfLlRh)
· Trafod ar lafar y lluniau ar y sgrin ddigidol.
· Adnabod ar lafar cymeriadau o fewn y llyfr.
· Cysylltu lluniau efo terminoleg nhw.
· Trafodaethau grŵp o sut i adio dau rif efo'i gilydd, i ddod i ateb.
· Plant yn medru cyfathrebu a chydweithio o fewn y tasgau annibynnol a darpariaeth barhaus.
	Rhifedd (FfLlRh)
· Defnyddio niferoedd o grwpiau o luniau gwahanol i adio, er mwyn dod i ateb.
· Cyfri rhifau a defnyddio dilyniannau i ddod o hyd i’r atebion cywir.
· Chofnodi niferoedd y cymeriadau ar ffurf tally chart.
· Medru grwpio a gwahaniaethau'r cymeriadau.
· Dysgu sut i greu siart graff.

	FfCD
· Adnabod lluniau o’r bwrdd gwyn digidol.
· Defnyddio app ar Hwb ar ipad, sy’n cofnodi niferoedd o’r cymeriadau ar ffurf tally chart.

	Meddwl
· Defnyddio eu gwybodaeth unigol, i feddwl am enw term y lluniau ar y sgrin ddigidol.
· Gwneud penderfyniadau unigol a grŵp, ar ddulliau orau o adio.
· Defnyddio ei bodiau i wneud penderfyniadau trwy gydol y dydd, ar ba mor hyderus maent yn teimlo efo’r dasg.
	ADCDF
· Dysgu am ein gweledigaeth yng Nghymru yn y cefn gwlad.
· Dysgu deilliannau cyfri sy’n addas ar gyfer mwyafrif o dasgau dyddiol.
· Dysgu a datblygu sgiliau cymdeithasol.
· Dysgu sut i ddefnyddio teclyn digidol sef app ar ipad.
	YCC
· Iaith y llyfr yn Gymraeg, felly mae’r plant yn dysgu geirfa a therminoleg iaith Cymru.
· Trafodaethau Gymraeg yn datblygu gwybodaeth ieithyddol y plant pellach.
· Lleoliad y stori yn dysgu'r plant am ein gweledigaeth yng Nghymru, o ran y cefn gwlad.



Georgia Marie Adams
1708392


2. Adnodd (Nifer o eiriau – 619)
Yr adnodd byddaf yn defnyddio ar gyfer fy nghynllun wers yw'r llyfr “Be Na Bw” gan Julia Donaldson ac Axel Scheffler. 

Bydd y llyfr yn ysgogiad i brif weithgaredd y dydd, sef i ddysgu sut i adio dau rif efo’i gilydd, i ddod i ateb. Fe fydd prif weithgaredd y dydd gan ddefnyddio cerdiau fflach a numicon, yn cael ei gyflawni efo’r athro neu athrawes, gyda grwpiau o bedwar neu pum plentyn. Bydd y plant yn cael ei grwpio o ran eu lefelau o sgil, er mwyn i’r athro medru sicrhau’r dasg iddynt, ar y lefel cywir i alluoedd nhw. Yn fanylach, bydd yr un dasg ar gael ar dri lefel gwahanol sef lefel is, lefel canolog a lefel uwch: 

-	Lefel is = Bydd disgwyl i’r plentyn defnyddio dau gerdyn gyda nifer gwahanol o ddau grŵp o anifeiliaid arnynt, i adio i fyny cyfanswm o un grŵp o anifeiliaid gwahanol. Bydd yr adio dim ond i fyny at deg, ar gyfer y plant ar y lefel sgil yma.

-	Lefel canolog = Bydd disgwyl i’r plentyn defnyddio dau gerdyn efo un llun o’r anifail arno a rhif o’r nifer, i adio i fyny cyfanswm o un grŵp o anifeiliaid gwahanol. Medr yr adio i fyny bod at ddau ddeg ar gyfer y plant yn y lefel sgil grŵp yma.

-	Lefel uwch = Bydd disgwyl i’r plentyn defnyddio dau gerdyn efo un llun o’r anifail arno a rhif o’r nifer, i adio i fyny cyfanswm o un grŵp o anifeiliaid gwahanol. Medr yr adio i fyny bod at ddau ddeg ac uwch ar gyfer y plant yn y lefel sgil grŵp yma.

I gyfiawnhau, prif fwriad y dasg yw dysgu'r plant sut i adio dau rif efo’i gilydd, er hyn, byddent ar yr un pryd yn datblygu amrywiaeth o sgiliau eraill, ac yn dysgu strategaethau newydd. Yn fanylach, pwrpas y llyfr yw bwydo terminoleg yn weledol iddynt yn gyntaf, iddyn nhw gael defnyddio gwybodaeth gadarn o fewn y dasg, megis y mathau o anifeiliaid. Hefyd, y llyfr yw’r prif ysgogydd i’r trafodaethau grŵp, felly, mae’n rhwyddach i’r plant derbyn termau newydd, os yw e o fewn stori neu sefyllfa go iawn. Yn ogystal i hynny, dyna paham dewisais cerdiau fflach fel fy nhasg ffocws, oherwydd bydd y plant yn medru deall y swm adio yn fwy effeithiol, os yw’n swm gweledol. Ymhellach, byddaf yn medru dangos gyda’r cerdiau bod e’n rhwyddach i adio'r rhif lleiaf, ar ben y rhif mwyaf, e.e. byddaf yn gallu pwyntio at y cerdiau i’r plant cael gweld hyn. Hefyd bydd gwneud y dasg ffocws fel grŵp, yn cymorth i ymestyn meddylfryd y plant. Y rheswm dros hyn yw oherwydd bydd atebion ac ymresymu i’w gilydd, yn medru bwydo sbardunau meddwl ei gilydd, i ddatblygu eu sgiliau meddwl a datrys problemau pellach. Yn ychwanegol at hyn, bydd y dasg yn naturiol yn sicrhau bod y plant yn defnyddio ac yn datblygu eu sgiliau cyfathrebu a chydweithio. Yn ogystal, nod arall y dasg ffocws, bydd i’r plant rhoi ar waith y sgil wnaethon ddysgu yn y dasg ffocws, ar y tasgau annibynnol. Er hyn, bydd yna LSA yno, er mwyn ddarparu cymorth i ddysgu’r plant os angen, yn ogystal â, ofyn cwestiynau allweddol i’r disgyblion i asesu ei dealltwriaeth o’r tasgau. Bydd hyn yn sicrhau, bod canlyniadau amcanion y wers yn cael ei chwrdd yn llwyddiannus.

O ran y dasg ffocws, rwyf wedi sicrhau’r lefelau gwahanol er mwyn bod yn ystyriol, efallai bydd rhai disgyblion, ddim yn cyflawni’r dasg fel y rhoddir. Felly, byddaf yn medru addasu’r dasg ffocws i alluoedd nhw, sef y cerdiau fflach. I gefnogi hyn, dyma dempled bras o sut bydd y cerdiau fflach yn edrych ar gyfer y lefelau gwahanol:
[image: Templed%20cerdiau%20-%20lefelau%20gwahanol.pdf]



3. Yr anodi / cyfiawnhau (Nifer o eiriau – 1,990) 
Yn y rhan hon, byddaf yn cyfiawnhau fy nghynllun gwers ar gyfer dosbarth cynradd, gan adnabod wyth nodwedd bwysig sy’n creu gwers effeithiol. Bydd y nodweddion i gyd yn cyfiawnhau pwrpas Addysg Gynradd, sef i wella datblygiad plentyn, gan roi cyfle teg iddyn nhw i gyrraedd ei photensial lawn. I gefnogi hyn, dywed Locus Assignments (2020), ‘The role of primary education is to ensure the development of children. This means that all children are able to develop their social, cognitive, cultural, emotional and physical skills according to the best of their abilities’.

Yn bennaf, mae yna lawer o bwysigrwydd wrth gynllunio cynllun gwers effeithiol, a sut mae e’n cael ei ddosbarthu. Nodweddion pwysig sydd rhaid cael eu hystyried yw'r penderfyniad ar beth a sut i ddysgu, pa nodau i osod, a pa strategaethau yr ydych am ddatblygu. I gefnogi hyn, dywed Tesol (dd), ‘Lesson planning is at the heart of being an effective teacher. . . It is a time when we envision the learning we want to occur and analyze how all the pieces of the learning experience should fit together to make that vision a classroom reality’. Golyga hyn, bod cynllunio gwers yn rhan o broses, sy’n bwydo dysgu, asesu, gwerthuso ac adrodd nôl. Rhai enghreifftiau o ddylanwadau gall effeithio ar gynllunio athro yw, polisïau a chanllawiau cenedlaethol, megis y cwricwlwm, gweledigaeth yr ysgol neu arsylwadau o ddysgu plant. Gall y mathau o gynllunio fod yn tymor-byr, tymor-canolig neu tymor-hir, yn dibynnu ar strategaethau arferol yr ysgol. Dyna paham dewisais lyfr fel adnodd fy nghynllun gwers, oherwydd mae’n hyblyg i’r mathau gwahanol o gynllunio. Ymhellach, un arfer wnaeth ysbrydoli fy nghynllunio oedd y strategaeth Talk for Writing gan Pie Corbett. Yn ystod fy ngwaith ymchwil, wnaeth ystod o arferon ef fy ysbrydoli i greu gwers ddiddorol, a fydd yn ysgogi diddordebau a meddylfryd creadigol y plant. Yn fanylach, byddaf yn sicrhau fy mod yn cadw ffocws y plant, trwy weithgareddau hwylus y maent yn dysgu orau trwyddo. I gefnogi hyn, yn ôl Talk For Writing (2020), ‘Talk for Writing . . . is powerful because it is based on the principles of how people learn. The movement from imitation to innovation to independent application can be adapted to suit the needs of learners of any stage’. Enghreifftiau o weithgareddau sy’n sicrhau’r elfennau hwnnw yn fy nghynllun gwers yw, y cerdiau fflach, numicon, taflenni gwaith i gofnodi, clai, teganau perthnasol i’r llyfr ac ipads.

Er hyn, model wnaeth gael ddylanwad ar fy nghynllun gwers oedd gan Madeline Hunter, o ran bod gwerth i weithgaredd cychwynnol y wers. Yn ôl Wilson, L (2020), ‘The Hunter Lesson Plan Model . . . is a great drill and practice model. The model is an excellent one for content or processes that benefit from lots of repetition’. Felly, er mwyn i mi greu cynllun gwers effeithiol, dilynais saith cam ei model sef creu diddordeb, nodau, mewnbwn, modelau, gwirio am ddealltwriaeth, ymarfer dan arweiniad, ymarfer annibynnol a diweddglo. Mae model Hunter yn pwysleisio mai tasg cychwyn y wers yw’r cyfle allweddol i fwydo a deni ddiddordeb y plant. Felly, er mwyn sicrhau hynny, penderfynais ar gael y plant i ymateb yn syth i’r lluniau ar y bwrdd gwyn digidol, wrth ddod i mewn i’r dosbarth. Y rheswm am hyn, yw oherwydd bydd y math yma o dasg yn cael y plant i ddechrau meddwl beth yw’r pethau ar y sgrin, a diddori nhw beth fydd y wers am, cyn i’r wers dechrau.

Nodwedd bwysig arall cafodd effaith ar fy nghynllun gwers oedd fy ngwerthoedd ac egwyddorion. Y rheswm dros hyn, yw oherwydd bod ein penderfyniadau yn dod o’n gwerthoedd, ac felly, yn mynd i gael effaith ar y plant o ran sut byddaf yn addysgu. I gefnogi hyn, yn ôl Ledbury Primary School (dd), ‘Values-based Education is an approach to teaching that works with values. It creates a strong learning environment that enhances academic achievement and develops students' social and relationship skills that last throughout their lives. The positive learning environment is achieved through the positive values modelled by staff throughout the school’. Golyga hyn, bod angen i athrawon sicrhau’r gwerthoedd ac egwyddorion cywir o fewn yr addysgeg, er mwyn i’r plant medru cael
cyfleoedd cyfartal, i gyrraedd ei photensial a datblygiad gorau, ac felly, cael dechrau teg mewn bywyd. Yn ogystal, mae athroniaeth y cyfnod Sylfaen, yn holl bwysig tuag at sicrhau hynny. Medr gyflawni hynny, trwy annog plant i ddysgu mewn ffordd hwylus, ac felly, pwysleisio rôl chwarae fel dull allweddol o ddysgu. I ychwanegu at hynny, gall gweithgareddau ymarferol datblygu meddwl, cefnogi archwilio cysyniadau ac annog plant i rannu syniadau a datrys problemau. Ymhellach, dyna’r rheswm pam ddewisais lyfr yn gysylltiedig efo’r weledigaeth, oherwydd mae e’n medru bod yn gysylltiedig efo ddiddordebau gwahanol y plant.

Wrth gynllunio gwers, yn amlwg, rhaid i athro sicrhau bod nhw’n ymateb i ofynion fframwaith y Cwricwlwm, sef pwyntiau allweddol i ddilyn i sicrhau deilliannau angenrheidiol. Ar hyn o bryd, mae ysgolion yn dilyn y Cwricwlwm Cenedlaethol, er hyn, mae rhai yn ceisio bodloni elfennau o’r Cwricwlwm newydd bydd yn cael ei gyflwyno yn 2022. Penderfynais fentro greu gwers drawsgwricwlaidd, o ysbrydoliaeth bwriadau'r Cwricwlwm 2022, er mwyn rhoi pwyslais ar ddatblygiad cyfan y dysgwyr. I gefnogi hyn, yn ôl Historical Association (2020), ‘Cross-curricular work offers a creative way to develop children's knowledge, skills and understanding while motivating them to learn through stimulating, interconnected topics. A study which crosses subject boundaries allows for investigations that engage children's imagination’. Yn fanylach, penderfynais felly mai rhifedd oedd prif sgil fy nhasg ffocws. Er hyn, i sicrhau bod e’n wers drawsgwricwlaidd, wnes i sicrhau bod y llyfr yn bodloni'r elfennau o lythrennedd, ac yn olaf, bod y dasg efo’r ipads yn sicrhau’r elfennau o’r Fframwaith Cymhwysedd Digidol. Yn ogystal, bydd fy nhasgau annibynnol a darpariaeth barhaus yn sicrhau bod y wers yn gwrdd â gofynion y Saith Maes Dysgu, gan ysgogi datblygiad y plentyn cyfan. Bydd yn allweddol hefyd, bod fy ngwers yn drawsgwricwlaidd, er mwyn rhoi ar waith pedwar diben y Cwricwlwm 2022, sef i greu, yn ôl Llywodraeth Cymru (2015), ddysgwyr uchelgeisiol galluog, ddinasyddion egwyddirol gwybodus, gyfranwyr mentrus, creadigol, ac unigolion iach, hyderus, ar gyfer y dyfodol sydd i ddod. Yn fanylach, mae’n bwysig i blant ddatblygu eu hamrywiaeth o sgiliau o fewn blynyddoedd cynnar ei bywyd, er mwyn paratoi nhw ar gyfer yr heriau byddent yn wynebu. Medr hyn cynnwys heriau addysgol, neu, heriau o fewn bywyd pob dydd. O ran y dasg ffocws osodais, bydd dysgu plentyn i adio dau rif efo’i gilydd, yn sicrhau bod ganddynt y sgil allweddol, i allu datblygu ei sgiliau rhifedd ymhellach. Yn ogystal, bydd y sgil penodol yma, yn medru cael ei ddefnyddio ar gyfer tasgau dyddiol eraill, megis cyfri sawl esgid sydd angen arnynt i wisgo i’r ysgol, neu, cyfri sawl cwpan sydd angen ar gyfer y bwrdd brecwast. I gefnogi hyn, dywed Llywodraeth Cymru (2019), mae’n bwysig cwrdd â bwriadau Cwricwlwm 2022, I fodloni’r pedwar diben sef, ‘setting out the aspirations for all children and young people by the age of 16, enabling them to be successful learners, who play an active part in their community and wider society, and who are prepared to thrive in an increasingly complex world’. Mae hyn yn cyfiawnhau, bod angen sicrhau gwersi trawsgwricwlaidd, i fanteisio ar yr amrywiaeth o sgiliau gall plentyn datblygu, er mwyn iddynt fentro ar y ddarpariaeth o gyfleoedd byddent yn derbyn yn ystod ei fywyd.

Ar ben hynny, mae’n holl bwysig i sicrhau bod dysgu plentyn yn ganolog i’r addysgu, er mwyn i’r dysgwyr medru cyrraedd eu potensial lawn. Yn ogystal, rhaid adnabod y plant yn dda, i sicrhau bod chi fel athro, yn medru herio’r plant i alluoedd personol nhw. I gyflawni hyn, penderfynais greu tri lefel gwahanol o’r un dasg ffocws, sef y cerdiau fflach. Felly, byddaf yn medru grwpio'r plant o ran eu galluoedd, i sicrhau bod nhw’n cael i herio’n addas, ac, yn medru derbyn y cymorth cywir. I gefnogi hyn, dywed Blake, J (2017), "If children need additional support to understand the key concepts of learning, then grouping them together to provide such support is perfectly sensible”. Yn fanylach, mae’n bwysig herio bob plentyn yn gywir, iddynt gael datblygu ei ddatblygiad cymdeithasol ac emosiynol ynghyd, ac anghenion deallusol a chreadigol, heb ddinistrio ei hyderon. Er hyn, mae’n allweddol i’r ymarferwr dosbarth, i gadw asesu dysgu’r plentyn, gan gadw galluoedd ac anghenion nhw mewn cof. Y rheswm dros hyn, yw oherwydd bod e’n hanfodol i gadw herio’r dysgwyr, er mwyn iddynt gyrraedd y lefel gorau o gyflawni, yn seiliedig ar alluoedd personol nhw. Yn ogystal, bydd y cymorth ychwanegol yn medru cael ei ddarparu os oes angen, o’r adborth asesu gan yr athro. Ymhellach, mae cynnydd, cyrhaeddiad a mwynhad disgybl yn debygol o fod yn dda, os yw’r plentyn efo sgiliau llythrennedd a rhifedd. Medr hyn bodloni yn effeithiol, os yw’r plentyn yn gyson, yn cael ei herio i gyrraedd ei photensial gorau.

Defnyddir adnoddau i gefnogi dysgu ac addysgu, medir defnyddio nhw fel ysgogiad i dasg annibynnol ar gyfer plant. Yn yr achos yma, yr adnoddau bydd ar gyfer y plant, o fewn y tasgau annibynnol a darpariaeth barhaus bydd, tuff tray efo gwellt arno gyda niferoedd gwahanol o’r anifeiliaid a chymeriadau'r llyfr ynddo, ipads, pedwar bocs gyda lluniau bach ynddo, clai, ac ardal fferm. Mae yna nifer o bwysigrwydd i’r tasgau annibynnol, am y rheswm, bod e’n dysgu'r plentyn i gymryd rheolaeth dros ddysgu a datblygiadau ei hun. Yn ôl Creative Education (dd), “Independent learning is a process, a method and a philosophy of education whereby a learner acquires knowledge by his or her own efforts and develops the ability for enquiry and critical evaluation”. Golyga hyn, bod rhaid datblygu'r sgil meddyliol er mwyn ddatblygu'r sgil addysgol. Felly, mae tasg annibynnol yn gyfle allweddol i gyflawni hynny. Yn ogystal, bydd fy nhasgau annibynnol gosodais, yn cwrdd â gofynion Y Fframwaith Sgiliau. Yn fanylach, bydd y dasg efo’r tuff tray, a’r dasg creu siart graff, yn sicrhau bod y plant yn datblygu parhad a dilyniant mewn sgiliau meddwl, sgiliau cyfathrebu, thechnoleg gwybodaeth a chyfathrebu, a sgiliau rhif.

O fewn gynllunio gwers, mae’n allweddol i athro gynnwys gweithgaredd asesu ar gyfer dysgu. Y rheswm dros hyn yw oherwydd, mae’n cynorthwyo disgyblion i wybod, ac i adnabod, y safonau maent yn anelu at. Daw rhai egwyddorion asesu ar gyfer dysgu o amcanion dysgu a meini prawf llwyddiant, adborth llafar ac ysgrifenedig, cwestiynu, neu, hunanasesu ac asesu cyfoed. Golyga hyn, medr defnyddio'r data crynodol yn ffurfiannol, er enghraifft, darganfod pa bethau yw’r gwendidau neu anghenion, er mwyn addasu’r addysgu i fod yn effeithiol. Mae’n strategaeth lle gellir darganfod os yw’r plentyn wedi deall y dysgu, neu angen cymorth ychwanegol. Cafwyd hyn ei gefnogi gan Dr Cheryl A Jones (2005), dyweda, ‘Assessment for Learning is all about informing learners of their progress to empower them to take the necessary action to improve their performance’. Nodwyd hefyd, ‘Teachers need to create learning opportunities where learners can progress at their own pace and undertake consolidation activities where necessary’. Felly, y gweithgaredd dewisais ar gyfer yr asesu ar gyfer dysgu oedd, i roi ei henwai o fewn tri bocs gwahanol, o ran ymateb i’r cwestiwn, ar ba lefel maent yn hyderus efo’r dasg. Bydd y tri bocs gyda’r labelai o hyderus, ddim yn siŵr ac anhyderus. Bydd cyfle ar gyfer y math yma o asesu adeg amser egwyl, amser cinio, a pan fydd y plant yn mynd adref. Yr ail fath o weithgaredd asesu ar gyfer dysgu bydd yn mynd ymlaen trwy gydol y wers, bydd cwestiynu cyson. Pwrpas hyn yw, i sicrhau bod y plant yn deall y tasgau, bod nhw’n deall bwriad y wers, ac i wneud yr athro yn ymwybodol, pa unigolion sydd angen cymorth ychwanegol. Ymhellach, pwysigrwydd asesu ar gyfer dysgu yw, i alluogi’r athro i addasu’r addysgu o amgylch dysgu'r plant. Yn ôl Wiliam, D (2014), “enhance that learning, during the learning”.
Trwy ddilyn syniadaeth ef, byddaf yn medru sicrhau, bod y plant yn asesu ei hunain wrth wneud y dasg, er mwyn gwella’r deilliant, ond, byddaf i yn medru asesu, os oes angen addasu’r dasg trwy gydol y wers, i gwrdd ag anghenion nhw. Yn fanylach, mae ymchwil yn dangos bod e’n bwysig i blant deall, a chael mewnbwn o fewn ei asesiadau, er mwyn iddynt ymateb yn fwy effeithiol i’r adborth maent yn cael. Enghraifft o hyn yn digwydd yn fy nghynllun gwers yw, bydd y plant yn deall tasg ffocws y wers, ac yn datblygu ei sgiliau llythrennedd a rhifedd ymhellach, i’w roi ar waith o fewn y tasgau annibynnol. I gefnogi hyn, yn ôl Estyn (2018), ‘Pupils contribute effectively to the federation’s self-evaluation processes.  As a result, pupils impact positively on standards, behaviour, quality of provision and pupils’ wellbeing and attitudes to learning’. Pwysleisia hyn, bod hunanasesu yn allweddol i sicrhau bod agweddau'r plant yn bositif, tuag at lwyddo’n addysgol. Canlyniad o hyn, yw bydd y proses o ddysgu yn cael ei hwyluso, ac yn sicrhau bod diddordeb y plant yn cael ei chadw.

Y nodwedd olaf sy’n strategaeth allweddol o fewn cynllun gwers effeithiol yw cwestiynu. Yn amlwg, rhaid cynllunio cwestiynau yn seiliedig ar yr amcanion dysgu, a’r cynnwys pynciol, er mwyn i’r athro asesu, beth mae’r dysgwyr yn gwybod, ac angen gwybod. I gefnogi hyn, dywed Hall, G (2019), ‘Questioning is the key means by which teachers find out what pupils already know, identify gaps in knowledge and understanding and scaffold the development of their understanding to enable them to close the gap between what they currently know and the learning goals’. Golyga hyn, o adborth y cwestiynau, bydd yr athro yn medru cynllunio tuag at unigolion trwy gydol y dydd, gan addasu’r ddarpariaeth o gymorth i anghenion personol nhw. Enghreifftiau o gymorth ychwanegol o fewn fy nghynllun gwers yw, numicon, cymorth gan LSA, meddwl ar y cyd, neu, ymresymu mewn trafodaeth grŵp. Gefnogwyd Hall, G (2016) hyn hefyd drwy ddweud, ‘It is this feedback which in turn enables teachers to tailor their teaching to what pupils need to know next that enables the assessment to be for rather than of learning’. Ymhellach, medr mwy o fewnbwn gan y plant sicrhau, bod fy strategaethau addysgu, a thasgau dosbarth yn fwy effeithiol. Yn fanylach, o ran bod nodau'r wers wedi cael ei chyrraedd, bod y plant wedi deall y wers, ac yn olaf, bod y plant wedi cael hwyl wrth ddysgu.

I gyfiawnhau, mae yna nifer o nodweddion pwysig i’w ystyried a darparu wrth gynllunio cynllun gwers, megis gwerth eich gwerthoedd ac egwyddorion, i’r rhesymwaith ynglŷn â chynnwys gweithgaredd asesu ar gyfer dysgu. Er hyn, maent i gyd yn cyfuno i dargedu’r un canlyniad, o sicrhau cynllun gwers sy’n hyrwyddo datblygiad plentyn i’r safon orau. Yn ogystal â, sicrhau bod gofynion y Cwricwlwm a’r fframweithiau perthnasol, yn cael ei chwrdd, trwy strategaethau mentrus ac effeithiol.

